pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ร่วมกับมหาวิทยาลัยผลิตแพทย์เพื่อชาวชนบท เพิ่มการเข้าถึงบริการสุขภาพประชาชนในชนบท
วันอังคารที่ 15 พฤษภาคม 2561
สธ. ร่วมกับมหาวิทยาลัยผลิตแพทย์เพื่อชาวชนบท เพิ่มการเข้าถึงบริการสุขภาพประชาชนในชนบท
ผู้ช่วยรัฐมนตรีประจํากระทรวงสาธารณสุข มอบสัมฤทธิบัตรบัณฑิตแพทย์ โครงการผลิตแพทย์เพื่อชาวชนบท ปีการศึกษา 2560 แก้ปัญหาการขาดแคลนแพทย์ของประเทศ เพิ่มการเข้าถึงบริการสุขภาพประชาชน
ผู้ช่วยรัฐมนตรีประจํากระทรวงสาธารณสุข มอบสัมฤทธิบัตรบัณฑิตแพทย์ โครงการผลิตแพทย์เพื่อชาวชนบทปีการศึกษา 2560 แก้ปัญหาการขาดแคลนแพทย์ของประเทศ เพิ่มการเข้าถึงบริการสุขภาพประชาชน
วันนี้ (15 พฤษภาคม 2561) โรงแรมเซ็นทรา ศูนย์ราชการแจ้งวัฒนะ กทม. นายแพทย์ธวัช สุนทราจารย์ผู้ช่วยรัฐมนตรีประจํากระทรวงสาธารณสุข มอบสัมฤทธิบัตรบัณฑิตแพทย์ที่จบจากโครงการผลิตแพทย์เพื่อชาวชนบท ปีการศึกษา 2560 โดยมีบัณฑิตแพทย์สําเร็จการศึกษาเข้ารับสัมฤทธิ์บัตร จาก 34 สถาบันการศึกษา ทั้งสิ้น 1,000 คน
นายแพทย์ธวัช สุนทราจารย์ผู้ช่วยรัฐมนตรีประจํากระทรวงสาธารณสุข กล่าวว่า กระทรวงสาธารณสุข กระทรวงศึกษาธิการ และทบวงมหาวิทยาลัย ได้ร่วมมือกันผลิตแพทย์ในโครงการผลิตแพทย์เพิ่มเพื่อชาวชนบท เพื่อให้กลับไปปฏิบัติงานในภูมิลําเนา ซึ่งจะทําให้เข้าใจบริบทของพื้นที่ ให้การดูแลสุขภาพประชาชนได้เป็นอย่างดี ลดความเหลื่อมล้ําการเข้าถึงบริการ และลดการสูญเสียแพทย์ออกจากระบบสาธารณสุข ทั้งนี้ กระทรวงสาธารณสุข ได้เตรียมแผนการผลิตแพทย์เพิ่มตามโครงการผลิตแพทย์เพิ่มเพื่อชาวชนบท ระยะ 2 ปี (พ.ศ.2561 – 2562) เพื่อรองรับการขยายบริการด้านการแพทย์และการสาธารณสุขของประเทศในอนาคต ที่ต้องการให้มีแพทย์ด้านเวชศาสตร์ครอบครัว เป็นหมอครอบครัวที่รู้จักครอบครัวอย่างแท้จริง ดูแลแบบองค์รวม
นายแพทย์ธวัช กล่าวต่อว่า ในการดําเนินงานจะประสานงานกับศูนย์แพทยศาสตร์ศึกษาชั้นคลินิกของโรงพยาบาลครอบคลุม 12 เขตสุขภาพทั่วประเทศ โดยร่วมมือกับคณะแพทย์ศาสตร์ มหาวิทยาลัยต่างๆ คัดเลือกเด็กนักเรียนจากพื้นที่ชนบท รับทุนกระทรวงสาธารณสุขเพื่อเรียนแพทย์เป็นเวลา 6 ปี การเรียนการสอนชั้นปีที่ 1-3 เรียนที่มหาวิทยาลัยคู่ความร่วมมือจํานวน 14 แห่ง ส่วนชั้นปีที่ 4-6 เรียนที่ศูนย์แพทยศาสตร์ศึกษาชั้นคลินิก จํานวน 37 แห่ง ซึ่งอยู่ในโรงพยาบาลศูนย์ โรงพยาบาลทั่วไป สังกัดกระทรวงสาธารณสุข ภายหลังสําเร็จการศึกษามีสัญญาผูกพันให้กลับไปปฏิบัติงานในโรงพยาบาลที่อยู่ในสังกัดกระทรวงสาธารณสุขในพื้นที่อย่างน้อย 3 ปีหรือ 12 ปี
ผลการดําเนินงานโครงการในช่วง 22 ปีที่ผ่านมาว่า รับนักศึกษาตั้งแต่ปีการศึกษา 2538 - 2560 จํานวน 21 รุ่น จํานวน 14,237 คน มีบัณฑิตสําเร็จการศึกษาแล้ว 17 รุ่น จํานวน 7,901 คน รุ่นนี้เป็นรุ่นที่ 18 สําเร็จการศึกษาในปีการศึกษา 2560 จํานวน 1,000 คน จากสถาบันการศึกษา 38 แห่ง ซึ่งบัณฑิตจะกลับไปปฏิบัติงานในภูมิภาคต่างๆ ได้แก่ ภาคเหนือ จํานวน 106 คน ภาคตะวันออกเฉียงเหนือจํานวน 336 คน ภาคกลาง 236 คน ภาคตะวันออก 96 ภาคตะวันตก 41 คน และภาคใต้ 185 คน
****************************15พฤษภาคม 2561
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยรัฐบาลเตรียมพัฒนาแหล่งท่องเที่ยวฝั่งทะเลตะวันตกเป็นเมืองพักผ่อนเพื่อสุขภาพระดับโลกหวังดึงดูดนักท่องเที่ยวคุณภาพเดินทางมามากขึ้น
วันพุธที่ 7 มีนาคม 2561
ผู้ช่วยโฆษกฯ เผยรัฐบาลเตรียมพัฒนาแหล่งท่องเที่ยวฝั่งทะเลตะวันตกเป็นเมืองพักผ่อนเพื่อสุขภาพระดับโลกหวังดึงดูดนักท่องเที่ยวคุณภาพเดินทางมามากขึ้น
ผู้ช่วยโฆษกฯ เผยรัฐบาลเตรียมพัฒนาแหล่งท่องเที่ยวฝั่งทะเลตะวันตกเป็นเมืองพักผ่อนเพื่อสุขภาพระดับโลกหวังดึงดูดนักท่องเที่ยวคุณภาพเดินทางมามากขึ้น
วันนี้ (6 มี.ค.61) เวลา 14.30 น. ณ โรงแรมดุสิตธานี หัวหิน อําเภอชะอํา จังหวัดเพชรบุรี ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 ซึ่งมีพลเอก ประยุทธ์ จันทร์โอชา นายกรัฐมนตรี เป็นประธาน พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวถึงการประชุมการพัฒนาเศรษฐกิจและสังคมกลุ่มจังหวัดภาคกลางตอนล่าง 2 (สมุทรสาคร สมุทรสงคราม เพชรบุรี และประจวบคีรีขันธ์) ว่า ที่ประชุมได้มีการพิจารณาแนวทางพัฒนาการท่องเที่ยวในเขตพัฒนาการท่องเที่ยวฝั่งทะเลตะวันตก ซึ่งเป็นยุทธศาสตร์การพัฒนาเขตการพัฒนาการท่องเที่ยวระหว่างปี 2559 - 2563 มุ่งเน้นการพัฒนาฐานทรัพยากรพื้นฐานการท่องเที่ยวด้านต่าง ๆ เช่น ด้านสังคม ด้านวัฒนธรรม สิ่งแวดล้อม ด้านทุนมนุษย์ และด้านคุณภาพการบริการ ทั้งนี้ เพื่อพัฒนาให้พื้นที่เป็นเมืองพักผ่อนเพื่อสุขภาพระดับโลก และส่งเสริมการพัฒนาศักยภาพ และขีดความสามารถทางด้านการแข่งขันทางตลาด ตลอดจนดึงดูดนักท่องเที่ยวคุณภาพเดินทางเข้ามาท่องเที่ยวในพื้นที่มากขึ้น
สําหรับมาตรการสําคัญในการสนับสนุนการท่องเที่ยว ประกอบด้วย การกําหนดเขตพื้นที่รองในเมืองหลักเพิ่มเติมเพื่อส่งเสริมการท่องเที่ยวและกระจายรายได้ไปสู่เมืองรองตามนโยบายรัฐบาล เช่น ที่อําเภอเขาย้อย อําเภอหนองหญ้าปล้อง อําเภอท่ายาง อําเภอบ้านลาด และอําเภอบ้านแหลม และมีการประกาศกําหนดเขตพื้นที่ในท้องถิ่นหรือชุมชน ซึ่งมีชุมชนที่ผ่านการประกาศแล้ว จํานวน 4 ชุมชน ได้แก่ ชุมชนบ้านนาต้น จังหวัดสุโขทัย ชุมชนบ้านน้ําเชี่ยว จังหวัดตราด ชุมชนบ้านรวมไทย จังหวัดประจวบคีรีขันธ์ และชุมชนแหลมสัก จังหวัดกระบี่ ส่วนแนวทางการพัฒนาและปรับปรุงภาค จะมีการพัฒนาและปรับปรุงท่าอากาศยานหัวหิน เพื่อส่งเสริมการท่องเที่ยวในพื้นที่ มีการส่งเสริมธุรกิจสนามกอล์ฟเพื่อการท่องเที่ยวเพื่อสร้างความเป็นเลิศทางการกีฬากอล์ฟให้กับเด็กและเยาวชน และเป็นการดึงดูดนักท่องเที่ยวเชิงกีฬา โดยมีแผนดําเนินการเร่งด่วนในปีงบประมาณ 2562 จํานวน 45 โครงการ และมียุทธศาสตร์การพัฒนา 5 ยุทธศาสตร์ ประกอบด้วย 1) เพิ่มคุณค่าและมูลค่าทางทรัพยากรการท่องเที่ยวทางธรรมชาติและวัฒนธรรม 2) การยกระดับขีดความสามารถในการแข่งขันทางตลาดการท่องเที่ยว เพื่อเจาะกลุ่มนักท่องเที่ยวเชิงคุณภาพ 3) การสร้างความเข้มแข็งกลไกการขับเคลื่อนเขตพัฒนาการท่องเที่ยวฝั่งทะเลตะวันตก 4) ส่งเสริมการท่องเที่ยวเชื่อมโยงภายในเขตพัฒนาการท่องเที่ยวทะเลฝั่งตะวันตก และ5) เร่งสนับสนุนและขับเคลื่อนมาตรการเยียวยาก รักษา และแก้ไขประเด็นเชิงยุทธศาสตร์ด้านแรงงาน ด้านสภาพแวดล้อม และด้านความปลอดภัย
__________________
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกฯ ประจิน เปิดโครงการ eGovernment Forum 2017
วันศุกร์ที่ 18 สิงหาคม 2560
รองนายกฯ ประจิน เปิดโครงการ eGovernment Forum 2017
รองนายกฯ ประจิน
พลอากาศเอก ประจิน จั่นตอง รองนายกรัฐมนตรี เป็นประธานเปิดโครงการ “eGovernment Forum 2017” โดยมี นายพันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม ร่วมปาฐกถาหัวข้อ “Why Digital Social Innovation is Vital for Less Privilege” และนาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลฯ เป็นวิทยากรในการอภิปรายหัวข้อ “ระดมความคิดเห็นแผนและนโยบายต่างๆ ที่กระทรวงดิจิทัลเพื่อเศรษฐกิจและสังคมและหน่วยงานรัฐวิสาหกิจทั่วประเทศจะร่วมกันขับเคลื่อนประเทศให้เกิดประโยชน์” โครงการดังกล่าวมีวัตถุประสงค์เพื่อการบูรณาการภาครัฐระหว่างหน่วยงานต่างๆ เพื่อยกระดับประสิทธิภาพในการดําเนินงาน เพื่อทําให้เห็นข้อมูลประชาชนเป็นภาพเดียว ที่จะสามารถตอบโจทย์ด้านการอํานวยความสะดวกแก่ประชาชนได้มากขึ้น ซึ่งประเทศไทยจําเป็นต้องมีแผนพัฒนารัฐบาลดิจิทัลที่มีความชัดเจนเกี่ยวกับทิศทางการพัฒนา ในระดับประเทศที่สอดคล้องกันระหว่างหน่วยงาน โดยมีองค์ประกอบของยุทธศาสตร์กรอบพัฒนา และแผนการดําเนินงาน เพื่อเป็นแนวทางการยกระดับขีดความสามารถเชิงดิจิทัลของภาครัฐไทย โดยงานดังกล่าวจัดขึ้น เมื่อวันที่ 16 สิงหาคม 2560 ณ ห้องวายุภักษ์ 2-4 โรงแรมเซ็นทรา บายเซ็นทารา ศูนย์ราชการและคอนเวนชั่น เซ็นเตอร์ ถนนแจ้งวัฒนะ เขตหลักสี่ กรุงเทพฯ
**********************
รัฐบาลไทย-ข่าวทำเนียบรัฐบาล-รองปลัดสุรพลฯ ร่วมกิจกรรมจิตอาสาพัฒนาภูมิทัศน์ริมฝั่งแม่น้ำเจ้าพระยา ถวายพระราชกุศลเนื่องในโอกาสวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว และวันคล้ายวันสวรรคตพระบาทสม
วันพุธที่ 2 ตุลาคม 2562
รองปลัดสุรพลฯ ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ถวายพระราชกุศลเนื่องในโอกาสวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว และวันคล้ายวันสวรรคตพระบาทสม
รองปลัดสุรพลฯ ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ถวายพระราชกุศลเนื่องในโอกาสวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว และวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุยเดชมหาราช บรมนาถบพิตร และเนื่องในงาน
วันนี้ (2 ตุลาคม 2562) เวลา 9.00 น. นายสรุพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม พร้อมด้วยข้าราชการและเจ้าหน้าที่ ร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ถวายพระราชกุศลเนื่องในโอกาสวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว และวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุยเดชมหาราช บรมนาถบพิตร และเนื่องในงานพระราชพิธีบรมราชาภิเษก ณ สวนสันติชัยปราการ เขตพระนคร กรุงเทพมหานคร โดยมีพลเอกประยุทธ์ จันทร์โอชา เป็นประธานในพิธี
สําหรับกิจกรรมจิตอาสาในวันนี้เป็นกิจกรรม “จิตอาสา เราทําความ “ดี” ด้วยหัวใจ ถวายในหลวง 2 พระองค์ ซึ่งกิจกรรมเริ่มตั้งแต่เวลา 09.00 น. โดยได้รับเกียรติอย่างสูงจากท่าน พลเรือเอกปวิตร รุจิเทศ ผู้อํานวยการศูนย์อํานวยการใหญ่จิตอาสา 904 วปร. รองนายกรัฐมนตรี ปลัดสํานักนายกรัฐมนตรี เข้าร่วมกิจกรรมในครั้งนี้ด้วย ซึ่งกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ประกอบด้วย การฉีดล้างทําความสะอาดบริเวณเขื่อนริมแม่น้ํา การขัดล้าง ทาสี ทําความสะอาดทางเดิน บริเวณสวนสันติชัยปราการ และหลังจากนั้นทางคณะนายกรัฐมนตรี และผู้อํานวยการศูนย์อํานวยการจิตอาสา 904 วปร. ได้ลงเรือของกองทัพเรือ เพื่อสํารวจความเรียบร้อยตลอดเส้นทางการเสด็จเลียบพระนครของพระบาทสมเด็จพระวชิรเกล้าเจ้าอยู่หัว รัชกาลที่ 10 ที่จะเสด็จจากท่าวาสุกี ไปจนถึงท่าราชวรดิษฐ์ ในวันที่ 22 ตุลาคม 2562 นี้ด้วย
รัฐบาลไทย-ข่าวทำเนียบรัฐบาล-มหกรรมบ้านเคหะประชารัฐ ครั้งที่ 2
วันศุกร์ที่ 21 กรกฎาคม 2560
มหกรรมบ้านเคหะประชารัฐ ครั้งที่ 2
ตามนโยบายรัฐบาล ที่ต้องการสนับสนุนให้ผู้มีรายได้น้อยทั่วประเทศสามารถเข้าถึงปัจจัยพื้นฐานในการดํารงชีวิต ด้วยการมีบ้านเป็นของตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดมหกรรมบ้านเคหะประชารัฐ ครั้งที่ 2 เพื่อเปิดโอกาสให้ผู้มีรายได้น้อยทั่วประเทศได้มีที่อยู่อาศัยเป็นของตนเองในระดับราคาที่สามารถผ่อนชําระได้ และยังช่วยกระตุ้นเศรษฐกิจของประเทศผ่านการพัฒนาอสังหาริมทรัพย์ตามนโยบายของนายกรัฐมนตรี โดยงดเว้นค่าธรรมเนียมการโอนกรรมสิทธิ์ รวมทั้งสิ้น 148 โครงการ ประกอบด้วย โครงการบ้านสร้างแล้วเสร็จ 90 โครงการ โครงการที่อยู่ระหว่างก่อสร้าง 38 โครงการ และโครงการเปิดใหม่ 20 โครงการ ทั้งนี้ ผู้ที่สนใจสามารถจองโครงการได้ตั้งแต่วันนี้ – 9 ก.ค. 2560 ระหว่างเวลา 8.30 – 18.00 น. ที่สํานักงานใหญ่การเคหะแห่งชาติ สํานักงานขาย ณ ที่ตั้งโครงการ และศูนย์ขาย 12 แห่งทั่วประเทศ หรือสอบถามข้อมูลเพิ่มเติมได้ที่สายด่วน 1615
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.กำชับสถานบริการ 28 จังหวัดเสี่ยงน้ำท่วมซ้ำซาก พร้อมรับมือพายุฤดูร้อน
วันพฤหัสบดีที่ 20 กรกฎาคม 2560
สธ.กําชับสถานบริการ 28 จังหวัดเสี่ยงน้ําท่วมซ้ําซาก พร้อมรับมือพายุฤดูร้อน
กระทรวงสาธารณสุข กําชับสถานบริการ 28 จังหวัดเสี่ยงน้ําท่วมซ้ําซาก เตรียมพร้อมรับมือพายุฤดูร้อน มีแผนป้องกันน้ําท่วมและแผนสํารองการทํางานในภาวะฉุกเฉิน สํารวจความมั่นคงสิ่งก่อสร้าง ขนย้ายอุปกรณ์
สิ่งของสําคัญไว้ที่ปลอดภัย เตือนประชาชน หลีกเลี่ยงอยู่ใต้ต้นไม้ใหญ่/ป้ายโฆษณาขนาดใหญ่ หากบาดเจ็บหรือเจ็บป่วยฉุกเฉิน โทร.สายด่วน1669
ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ตามที่กรมอุตุนิยมวิทยาได้ออกประกาศเตือนจะมีพายุฤดูร้อนเกิดขึ้นในช่วงสัปดาห์นี้ ได้สั่งการให้สํานักงานสาธารณสุขจังหวัด โรงพยาบาลทุกแห่งและสํานักงานสาธารณสุขอําเภอ เตรียมพร้อมรับสถานการณ์ โดยเฉพาะใน28จังหวัดที่เสี่ยงต่อการเกิดน้ําท่วมซ้ําซาก ให้ติดตามสถานการณ์จากกรมอุตุนิยมวิทยาอย่างใกล้ชิด พร้อมดําเนินการ ดังนี้1.ป้องกันความเสียหายต่ออาคาร สถานที่ อุปกรณ์ เครื่องมือแพทย์ เครื่องสูบน้ํา ตรวจสอบระบบระบายน้ํา ไม่ให้อุดตัน ขนย้ายเวชภัณฑ์ เครื่องมือแพทย์ เอกสารสําคัญไว้ในที่ปลอดภัย สํารวจความแข็งแรงสิ่งก่อสร้าง ป้ายประกาศ ไฟส่องสว่าง ตัดแต่งต้นไม้ รื้อถอนสิ่งที่เป็นอันตรายหรือซ่อมแซมให้ปลอดภัย
2.สํารองทรัพยากรที่มีความจําเป็นต่อการจัดบริการประชาชน เช่น ยา-เวชภัณฑ์ ระบบไฟฟ้าสํารอง น้ํามัน ออกซิเจน อาหาร เป็นต้น3.สํารวจผู้ป่วยที่ต้องการดูแลเป็นพิเศษ และไม่สามารถเดินทางมาสถานบริการได้ เช่น ผู้พิการ ผู้สูงอายุ ผู้ป่วยติดบ้านติดเตียง จัดให้มีหน่วยแพทย์เคลื่อนที่ออกให้บริการ4.เตรียมแผนประคองกิจการ ปรับพื้นที่ให้บริการ กรณีไม่สามารถเปิดบริการได้ และแผนการเคลื่อนย้ายผู้ป่วย รวมทั้งประสานโรงพยาบาลข้างเคียงร่วมจัดบริการนอกสถานที่
ทั้งนี้ ได้สํารองยาชุดช่วยเหลือน้ําท่วมในส่วนกลาง400,000ชุดพร้อมสนับสนุนพื้นที่ได้ทันที เตือนประชาชน หลีกเลี่ยงเข้าใกล้สิ่งก่อสร้างที่อาจเป็นอันตรายขณะเกิดพายุลมแรง เช่น ป้ายโฆษณาขนาดใหญ่ ต้นไม้ใหญ่ สิ่งก่อสร้างที่ไม่มั่นคงแข็งแรง หากบาดเจ็บ หรือเจ็บป่วยฉุกเฉิน โทรขอความช่วยเหลือด้านการแพทย์ได้ที่ สายด่วน1669ตลอด24ชั่วโมง
******************************** 20กรกฎาคม2560
รัฐบาลไทย-ข่าวทำเนียบรัฐบาล- สถาบันนิติวิทยาศาสตร์ ร่วมกับ ICRC เป็นเจ้าภาพจัดการประชุมประจำปีเครือข่ายองค์การรัฐที่ให้บริการด้านนิติเวชศาสตร์ในภูมิภาคเอเชีย-แปซิฟิก
วันพุธที่ 19 กรกฎาคม 2560
สถาบันนิติวิทยาศาสตร์ ร่วมกับ ICRC เป็นเจ้าภาพจัดการประชุมประจําปีเครือข่ายองค์การรัฐที่ให้บริการด้านนิติเวชศาสตร์ในภูมิภาคเอเชีย-แปซิฟิก
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานกล่าวเปิดการประชุมประจําปีเครือข่ายองค์การรัฐที่ให้บริการด้านนิติเวชศาสตร์
ในภูมิภาคเอเชีย-แปซืฟิก ครั้งที่ ๖
เมื่อวันอังคารที่ ๑๘ กรกฎาคม ๒๕๖๐
ณ โรงแรมดีวารี จอมเทียน บีซ พัทยา จังหวัดชลบุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานกล่าวเปิดการประชุมประจําปีเครือข่ายองค์การรัฐที่ให้บริการด้านนิติเวชศาสตร์
ในภูมิภาคเอเชีย-แปซืฟิก ครั้งที่ ๖
ซึ่งสถาบันนิติวิทยาศาสตร์และคณะกรรมการกาชาดระหว่างประเทศ (ICRC)
เป็นเจ้าภาพร่วมกันจัดขึ้น ระหว่างวันที่ ๑๗-๑๙ กรกฎาคม ๒๕๖๐
เพื่อพัฒนาความร่วมมือในการจัดทําฐานข้อมูลบุคคลสูญหายและศพนิรนาม
สําหรับกรณีภัยพิบัติทางธรรมชาติในระดับภูมิภาคเอเชีย-แปซิฟิก
รวมถึงยกระดับการทํางานของเจ้าหน้าที่ผู้ปฏิบัติงานให้มีประสิทธิภาพ มีความทันสมัย
และทันต่อสถานการณ์โลกที่เปลี่ยนแปลงอย่างรวดเร็ว
โดยมี นายสมณ์ พรหมรส ผู้อํานวยการสถาบันนิติวิทยาศาสตร์
Mr.Beat Schweizer ผู้อํานวยการสํานักงานภูมิภาคกรุงเทพฯ
ของคณะกรรมการกาชาดระหว่างประเทศ (ICRC)
Mr.shah..Mahmood ประธานเครือข่าย Apmla ผู้เชี่ยวชาญทางด้านนิติเวชศาสตร์
แพทย์ผู้ปฏิบัติงานทางนิติเวชศาสตร์จากต่างประเทศ
และผู้แทนจากหน่วยงานภาครัฐที่ให้บริการทางนิติเวชจาก ๑๗ ประเทศ เข้าร่วมประชุม
รัฐบาลไทย-ข่าวทำเนียบรัฐบาล-​รชอ.สมชาย เป็นประธานเปิดงาน Propak Asia 2018
วันพุธที่ 13 มิถุนายน 2561
​รชอ.สมชาย เป็นประธานเปิดงาน Propak Asia 2018
รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงาน Propak Asia 2018 จัดโดย บริษัท ยูบีเอ็ม เอเชีย (ประเทศไทย) จํากัด ณ บริเวณโถงรับรองหน้าฮอลล์ 103 ศูนย์นิทรรศการและการประชุมไปเทค บางนา
วันนี้ (13 มิ.ย. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงาน Propak Asia 2018 จัดโดย บริษัท ยูบีเอ็ม เอเชีย (ประเทศไทย) จํากัด ณ บริเวณโถงรับรองหน้าฮอลล์ 103 ศูนย์นิทรรศการและการประชุมไปเทค บางนา
งานแสดงสินค้า Propak Asia 2018 เป็นการแสดงเทคโนโลยี ด้านกระบวนการผลิต แปรรูปอาหารและบรรจุภัณฑ์ ซึ่งในครั้งนี้จัดขึ้นเป็นครั้งที่ 26 โดยมีวัตถุประสงค์เพื่อให้ประเทศไทย
เป็นศูนย์กลางในการนําเสนอ และแลกเปลี่ยนความรู้ด้านเทคโนโลยีอันทันสมัย ในกลุ่มผู้ประกอบการอุตสาหกรรม อาหาร เครื่องดื่ม ยา เครื่องสําอาง และสินค้าอุปโภคบริโภค เพื่อนําไปพัฒนากระบวนการผลิตให้เป็นไปตามมาตรฐานสากล พร้อมทั้งส่งเสริมและพัฒนาศักยภาพผู้ประกอบการ และพัฒนาอุตสาหกรรม ให้เป็นที่ยอมรับจากประเทศคู่ค้าในตลาดโลก
ซึ่งในปีนี้ มีผู้ประกอบการเข้าร่วมงานแสดงสินค้าในครั้งนี้กว่า 2,100 บริษัท จาก 48 ประเทศทั่วโลก และคาดว่าจะมีผู้สนใจเข้าร่วมชมงานในปีนี้มากกว่า 48,000 ราย จาก 70 ประเทศทั่วโลก โดยงานในครั้งนี้จัดขึ้นระหว่างวันที่ 13-16 มินายน 2561 ณ ศูนย์นิทรรศการและการประชุม
ไบเทค บางนา
รัฐบาลไทย-ข่าวทำเนียบรัฐบาล-“ดีอีเอส” หารือ นำแพลตฟอร์ม ไทยชนะ ปรับใช้ให้เหมาะสมกับแต่ละหน่วยงานภาครัฐ ยึดหลักการจัดการข้อมูลตามธรรมาภิบาลภาครัฐและไม่ละเมิดข้อมูลส่วนบุคคล
วันศุกร์ที่ 19 มิถุนายน 2563
“ดีอีเอส” หารือ นําแพลตฟอร์ม ไทยชนะ ปรับใช้ให้เหมาะสมกับแต่ละหน่วยงานภาครัฐ ยึดหลักการจัดการข้อมูลตามธรรมาภิบาลภาครัฐและไม่ละเมิดข้อมูลส่วนบุคคล
“ดีอีเอส” หารือ นําแพลตฟอร์ม ไทยชนะ ปรับใช้ให้เหมาะสมกับแต่ละหน่วยงานภาครัฐ ยึดหลักการจัดการข้อมูลตามธรรมาภิบาลภาครัฐและไม่ละเมิดข้อมูลส่วนบุคคล
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือแนวทางการบูรณาการแอปพลิเคชั่น ในสถานการณ์แพร่ระบาดของโรคติดเชื้อไวรัสโคโรนา 2019 ครั้งที่ 1/2563 ณ อาคารสํานักงาน ก.พ. เมื่อวันที่ 19 มิถุนายน 2563 โดยกระทรวงดิจิทัลฯ ได้ระบุว่ากรอบแนวทางการจัดทํา Application เพื่อให้บริการประชาชน ของหน่วยงานภาครัฐต่างๆ ว่า ควรดําเนินการตามมาตรฐานการจัดการข้อมูล ตามกรอบธรรมาภิบาลข้อมูล รวมทั้งเป็นไปตาม พรบ.คุ้มครองข้อมูลส่วนบุคคล ในการนี้หน่วยงานต่างๆ สามารถนําแพลตฟอร์ม ไทยชนะ ไปปรับใช้ให้สอดคล้องเหมาะสมกับลักษณะการให้บริการของหน่วยงานได้
***************
รัฐบาลไทย-ข่าวทำเนียบรัฐบาล-กรุงไทยเปิดรับชำระค่าธรรมเนียมแรงงานต่างด้าวถึง  31 มีนาคมนี้
วันจันทร์ที่ 24 กุมภาพันธ์ 2563
กรุงไทยเปิดรับชําระค่าธรรมเนียมแรงงานต่างด้าวถึง  31 มีนาคมนี้
ธนาคารกรุงไทยอํานวยความสะดวกให้นายจ้าง ที่ได้รับอนุญาตให้นําคนต่างด้าวเข้ามาทํางานในประเทศ  3 สัญชาติ ได้แก่  เมียนมา  ลาว และกัมพูชา จนถึงวันที่ 31 มีนาคม  2563
ธนาคารกรุงไทยอํานวยความสะดวกให้นายจ้าง ที่ได้รับอนุญาตให้นําคนต่างด้าวเข้ามาทํางานในประเทศ 3 สัญชาติ ได้แก่ เมียนมา ลาว และกัมพูชา ที่ใบอนุญาตจะสิ้นสุดก่อนวันที่ 31 มีนาคม 2563 และวันที่ 30 มิถุนายน 2563 สามารถชําระค่าธรรมเนียมใบอนุญาตทํางานและเงินหลักประกัน ผ่านสาขาธนาคารทั่วประเทศ ตู้ ATM และ ส่วนนายจ้างที่เป็นนิติบุคคล ยังสามารถชําระผ่าน Krungthai Corporate Online ได้อีกด้วย
ทั้งนี้ การชําระค่าธรรมเนียมผ่านช่องทางต่างๆของธนาคาร นายจ้างเพียงยื่นคําขออนุญาตผ่านระบบ e-Service ของกรมการจัดหางาน หลังได้รับอนุญาตแล้ว นําใบแจ้งการชําระค่าธรรมเนียมใบอนุญาต และค่าเงินหลักประกันยื่นชําระผ่านช่องทางที่สะดวกได้ จนถึงวันที่ 31 มีนาคม 2563
ฝ่ายกลยุทธ์การตลาด
โทร 02-208-4174 – 8
รัฐบาลไทย-ข่าวทำเนียบรัฐบาล-ศูนย์ “เคลียร์ คัท ชัดเจน” แก้ปัญหาได้ผล ขจัดอุปสรรคเร่งรัดสินเชื่อให้เอสเอ็มอีไปแล้ว 1,625 ราย วงเงิน 1,000 ล้านบาท
วันพฤหัสบดีที่ 14 ธันวาคม 2560
ศูนย์ “เคลียร์ คัท ชัดเจน” แก้ปัญหาได้ผล ขจัดอุปสรรคเร่งรัดสินเชื่อให้เอสเอ็มอีไปแล้ว 1,625 ราย วงเงิน 1,000 ล้านบาท
ผลการปฏิบัติงานของศูนย์ติดตามสินเชื่อ “เคลียร์ คัท ชัดเจน” Call Center 1357 ที่เปิดบริการตั้งแต่วันที่ 4 ธันวาคม 2560 ที่ผ่านมา สามารถติดตามแก้ไขปัญหาให้แก่ผู้ประกอบการ SMEs ที่ยื่นขอสินเชื่อกับ สสว.
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เผยผลการปฏิบัติงานของศูนย์ติดตามสินเชื่อ “เคลียร์ คัท ชัดเจน” Call Center 1357 ที่เปิดบริการตั้งแต่วันที่ 4 ธันวาคม 2560 ที่ผ่านมา พบว่า สามารถติดตามแก้ไขปัญหาให้แก่ผู้ประกอบการ SMEs ที่ยื่นขอสินเชื่อกับสํานักงานส่งเสริมวิสาหกิจขนาดกลางและขนาดย่อม (สสว.) เพื่อนําไปพลิกฟื้นธุรกิจ จํานวน 1,625 ราย วงเงิน 1,000 ล้านบาท โดยมีผู้ประกอบการที่ผ่านการอนุมัติแล้ว 427 ราย วงเงิน 355.15 ล้านบาท ได้เบิกจ่ายให้ผู้ประกอบการ SMEs 295 ราย วงเงิน 255.50 ล้านบาท เร่งรัดการเบิกจ่ายที่อนุมัติสินเชื่อแล้ว 65 ราย วงเงิน 52.15 ล้านบาท และอยู่ระหว่างทําสัญญาจํานวน 67 ราย วงเงิน 47.5 ล้านบาท จะส่งสัญญาให้ผู้ประกอบการภายใน 19 ธันวาคม 2560 และมีการติดตามเบิกจ่ายให้ผู้ประกอบการภายใน ธันวาคม 2560 ทั้งนี้มีคําขอของผู้ประกอบการที่อยู่ระหว่างดําเนินการที่เหลือ จํานวน 940 ราย วงเงิน 650 ล้านบาท จะเร่งรัดเบิกจ่ายเงินกู้ให้แล้วเสร็จภายใน มกราคม 2561
ด้านคําขอกู้ โครงการฟื้นฟูวิสาหกิจขนาดกลางและขนาดย่อม วงเงิน 2,000 ล้าน เป็นการช่วยเหลือผู้ประกอบการรายย่อย ปัจจุบันมีคําขอกู้ จํานวน 24,617 ราย อนุมัติไปแล้วจํานวน 1,835 ราย วงเงิน 543.37 ล้านบาท เบิกจ่ายแล้ว 609 ราย วงเงิน 300 ล้านบาท จะดําเนินการปรับหลักเกณฑ์ภายในวันที่ 15 ธันวาคม 2560 เพื่อให้ผู้ประกอบการสามารถเข้าถึงแหล่งเงินทุนได้มากขึ้น
นายมงคล กล่าวด้วยว่า ศูนย์ติดตามสินเชื่อ “เคลียร์ คัท ชัดเจน” Call Center 1357 ตั้งขึ้นเพื่ออํานวยความสะดวกในการปล่อยสินเชื่อและตอบปัญหาให้แก่ผู้ประกอบการ SMEs ที่ยื่นขอสินเชื่อผ่านโครงการต่างๆ หรือกองทุนสินเชื่อภาครัฐตามที่ธนาคารได้รับมอบหมาย ได้แก่ กองทุนพัฒนาเอสเอ็มอีตามแนวประชารัฐ กองทุนฟื้นฟู SMEs ของ สสว. และโครงการสินเชื่อต่างๆ ของธนาคาร ซึ่งจะมีเจ้าหน้าที่ตอบทุกคําถามอย่างถูกต้อง และรวดเร็ว ช่วยให้ผู้ยื่นขอสินเชื่อคลายสงสัยและความกังวลใจ รวมถึงทราบถึงความคืบหน้าในการดําเนินการอนุมัติสินเชื่อ ขณะเดียวกัน ศูนย์ฯ ยังทําหน้าที่ให้คําปรึกษาทางธุรกิจอีกด้วย
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม โทร. 085-980-7861,02-265-4404
รัฐบาลไทย-ข่าวทำเนียบรัฐบาล-เลขาธิการองค์การการท่องเที่ยวโลกแห่งสหประชาชาติ เข้าเยี่ยมคารวะนายกรัฐมนตรี
วันจันทร์ที่ 4 มิถุนายน 2561
เลขาธิการองค์การการท่องเที่ยวโลกแห่งสหประชาชาติ เข้าเยี่ยมคารวะนายกรัฐมนตรี
เลขาธิการองค์การการท่องเที่ยวโลกแห่งสหประชาชาติ เข้าเยี่ยมคารวะนายกรัฐมนตรี
วันนี้ (31 พ.ค. 2561) เวลา 09.30 น. ณ ทําเนียบรัฐบาล นายซูรับ โปโลลิคาซวิลลี่ (Zurab Pololikashvili) เลขาธิการองค์การการท่องเที่ยวโลกแห่งสหประชาชาติ (United Nations World Tourism Organization: UNWTO) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเยือนไทยเพื่อเข้าร่วมงาน The 4th UNWTO World Forum on Gastronomy Tourism สรุปสาระสําคัญการหารือดังนี้
นายรัฐมนตรีกล่าวแสดงความยินดีกับนายโปโลลิคาซวิลลี่ ที่ได้รับแต่งตั้งให้ดํารงตําแหน่งเลขาธิการ UNWTO เมื่อต้นปีที่ผ่านมา และยินดีที่ไทยที่ได้รับเลือกให้เป็นเจ้าภาพจัดงาน World Forum on Gastronomy Tourism ครั้งที่ 4 ซึ่งเป็นครั้งแรกที่จัดนอกภูมิภาคยุโรป และไทยเป็นประเทศแรกในภูมิภาคเอเชียที่เป็นเจ้าภาพจัดงานดังกล่าว
ไทยให้ความสําคัญกับอุตสาหกรรมการท่องเที่ยว โดยเฉพาะการท่องเที่ยวเชิงอาหาร เนื่องจากไทยมีอาหารที่หลากหลายและมีเอกลักษณ์ โดยในปัจจุบันมีอาหารไทย หลายชนิดที่ได้รับความนิยมในระดับโลก ซึ่งเป็นประโยชน์ต่อชุมชนท้องถิ่น รวมทั้งยังเป็นประโยชน์ต่อเศรษฐกิจของประเทศโดยรวมด้วย โดยนายกรัฐมนตรีเห็นว่า การเยือนไทยในครั้งนี้ของ เลขาธิการ UNWTO เป็นโอกาสดีที่จะได้ลองชิมรสชาติ อาหารไทยดั้งเดิม และหวังว่าจะช่วย ส่งเสริมและผลักดันให้อาหารไทยที่มีคุณภาพ และรสชาติดั้งเดิมให้เป็นที่รู้จัก ไปทั่วโลกด้วย
ทั้งสองฝ่ายยินดีที่ ไทยกับ UNWTO มีความร่วมมือที่สร้างสรรค์และ ใกล้ชิดกันมากว่า 30 ปี โดยไทยยินดีและขอบคุณ UNWTO ที่เห็นถึงศักยภาพด้านการท่องเที่ยวของไทย และเลือกให้ไทยเป็นเจ้าภาพจัดงานด้านการท่องเที่ยวระดับโลกหลายครั้ง ทั้งนี้รัฐบาลประสงค์จะพัฒนาการท่องเที่ยวและการบริการการท่องเที่ยวให้มีมาตรฐานสากล โดยนําเทคโนโลยีมาใช้เพื่ออํานวยความสะดวกแก่นักท่องเที่ยว และเพิ่มศักยภาพในการแข่งขันของไทยมากขึ้น ซึ่งไทยหวังว่าจะได้รับคําแนะนํา ความเชี่ยวชาญ และการสนับสนุนด้านเทคนิคจาก UNWTO ในการยกระดับการท่องเที่ยวของไทยเพื่อให้ไทยเป็นผู้นํา ด้านการท่องเที่ยวในภูมิภาคและโลก เช่น การจัดทํายุทธศาสตร์การท่องเที่ยว และการพัฒนาบุคลากรด้านการท่องเที่ยวทั้งภาครัฐ ผู้ประกอบการ และมัคคุเทศก์ โดยเฉพาะการนําเทคโนโลยีดิจิทัลมาใช้ในการดําเนินการ
นอกจากนี้ ไทยยังมีนโยบาย 2 ประเทศ 1 จุดหมายปลายทางกับประเทศเพื่อนบ้าน โดยมีเป้าหมายที่จะเชื่อมโยงการท่องเที่ยวกับประเทศในภูมิภาคอาเซียน เพื่อยกระดับให้ภูมิภาคนี้เป็นจุดหมายปลายทางเดียวกัน และให้เกิดการพัฒนา เศรษฐกิจ ทั้งในระดับชุมชนและภูมิภาคอย่างเท่าเทียม ตามนโยบายของไทยที่จะไม่ทิ้งใครไว้ข้างหลัง
ด้านเลขาธิการ UNWTO กล่าวยินดีที่ได้เดินทางมาประเทศไทย ซึ่งไทยถือเป็นจุดหมายปลายทางการท่องเที่ยวที่สําคัญของโลก โดย UNWTO พร้อมร่วมมือกับรัฐบาลไทยในการแบ่งปันความรู้ และประสบการณ์ เพื่อสนับสนุนให้การท่องเที่ยวเป็นแรงขับเคลื่อนในการเจริญเติบโตทางเศรษฐกิจ เลขาธิการ UNWTO ยังได้กล่าวชื่นชมอุตสาหกรรมการท่องเที่ยวของไทย ภายใต้การนําของนายกรัฐมนตรี โดยเห็นว่าสามารถเป็นตัวอย่างที่ดีให้กับประเทศอื่นๆทั่วโลก ทั้งในความมีอัธยาศัยไมตรีของคนไทย ความเป็นกันเอง รวมถึงการให้บริการ ทั้งนี้ UNWTO ให้ความสําคัญกับเทคโนโลยีดิจิทัลและนวัตกรรมมาใช้เพื่อส่งเสริมการท่องเที่ยวไปสู่ผู้ประกอบการรุ่นใหม่ รวมถึงส่งเสริมรูปแบบการท่องเที่ยวในมิติใหม่ เช่น เชิงศาสนา ประเพณี และวัฒนธรรม
รัฐบาลไทย-ข่าวทำเนียบรัฐบาล-"รองปลัดฯ ภานุวัฒน์ ร่วมเป็นเกียรติในพิธีลงนามสัญญาร่วมดำเนินงาน โครงการนิคมอุตสาหกรรม เอเชีย คลีน ชลบุรี"
วันพฤหัสบดีที่ 27 กุมภาพันธ์ 2563
"รองปลัดฯ ภานุวัฒน์ ร่วมเป็นเกียรติในพิธีลงนามสัญญาร่วมดําเนินงาน โครงการนิคมอุตสาหกรรม เอเชีย คลีน ชลบุรี"
นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติในพิธีลงนามสัญญาร่วมดําเนินงาน โครงการนิคมอุตสาหกรรม เอเชีย คลีน ชลบุรี  ณ ห้องประชุม 501 ชั้น 5 สํานักงานใหญ่ การนิคมอุตสาหกรรมแห่งประเทศไทย
วันนี้ (26 กุมภาพันธ์ 2563) เวลา 09.19 น. นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมเป็นเกียรติในพิธีลงนามสัญญาร่วมดําเนินงาน โครงการนิคมอุตสาหกรรม เอเชีย คลีน ชลบุรี โดยมีนางสมจิณณ์ พิลึก ผู้ว่าการการนิคมอุตสาหกรรมแห่งประเทศไทย กล่าวแสดงความยินดี ณ ห้องประชุม 501 ชั้น 5 สํานักงานใหญ่ การนิคมอุตสาหกรรมแห่งประเทศไทย
พิธีลงนามดังกล่าว เกิดขึ้นระหว่างการนิคมอุตสาหกรรมแห่งประเทศไทย (กนอ.) โดย นายอัฐพล จิรวัฒน์จรรยา รองผู้ว่าการ กนอ. กับ บริษัท เอเชีย คลีน อินดรัสเตรียล พร็อพเพอตี้ จํากัด โดย นายเสรี อติภัทธะ ประธานกรรมการบริษัท และนายณัฏฐ์ ทรงเมตตา กรรมการบริษัท เป็นผู้ลงนาม โดยโครงการนิคมอุตสาหกรรม เอเชีย คลีน ชลบุรี ถือว่าเป็นนิมคมอุตสาหกรรม ที่ กนอ. ร่วมดําเนินการแห่งที่ 61 มุ่งเน้นการพัฒนาระบบอุตสาหกรรมเชิงนิเวศที่เป็นมิตรกับสิ่งแวดล้อมและชุมชนโดยรอบ